钦定古今图书集成/明伦汇编/家范典/第085卷 > 《赠外》魏·求己妹
## 钦定古今图书集成/明伦汇编/家范典/第085卷 > 《赠外》魏·求己妹

“浮萍依绿水，弱茑寄青松。与君结大义，移天得所从。
翰林无双鸟，剑水不分龙。谐和类琴瑟，坚固同胶漆。”
义重恩欲深，夷险贵如一。本自身不令，积多婴痛疾。
朝夕倦床枕，形体耻巾栉。游子倦风尘，从官初解巾。
束装赴南郢，脂驾赴西秦。“比翼终难遂，卫霍苦未因。
徒悲枫岸远，空对柳园春。男儿不重旧，丈夫多好新。
‘新人喜新聘。朝朝临粉镜。两鸳固无比，双蛾谁与竞。
讵怜愁思人，衔啼嗟薄命。蕣华不足恃，松枝有馀劲。
所愿好九思，勿令亏百行’。”